વડોદરા : પવિત્ર શ્રાવણ માસનો આજે અંતિમ શનિવાર હોઇ. શહેરના હનુમાન મંદિરોમાં સંકટ મોચન મારૃતિ નંદનના દર્શન કરવા ભક્તોનું ઘોડાપૂર ઉમટ્યું હતું. શહેરના હનુમાન મંદિરોમાં આજે વહેલી સવારથી જ હનુમાનજીની પૂજા- અર્ચના તથા આરતી માટે લાંબી કતારો લાગી ગઇ હતી. હનુમાન મંદિરમાં અખંડ રામધૂન, હનુમાન ચાલીસા તથા સુંદરકાંડના કાર્યક્રમો પણ થયા હતા. હનુમાનજીના મંદિરો જયશ્રી રામના નારાઓથી ગૂંજી ઊઠ્યા હતા.